open-index/open-wikipedia-markdown huggingface dataset:
Mensdom

:''Hierdie artikel handel oor die betekenis van die woord "mensdom". Vir ander soortgelyke betekenisse, soos "die mens " as 'n spesie, en "menslikheid" volg die betrokke skakel.''

Die **mensdom** is 'n versamelnaam vir alle mense. Die mensdom is in staat om oor homself na te dink en ook om homself in andere se posisie in te dink. Voorts is die mensdom in staat tot die ontwikkeling van tegnologie, asook die daarstelling van wetenskaplike teorieë. Meer as enige ander biologiese spesie is die mensdom in staat om sy omgewing te verander, meestal tot sy eie voordeel. So kontroleer die mensdom byvoorbeeld lopende water deur middel van die konstruksie van damme, sekuriteit deur die bou van huise, hongersnood deur landbouproduksie, en siekte deur geneeskunde. Een van die belangrikste eienskappe van die mensdom is die ontwikkeling van taal om te kan kommunikeer. Die tegnologiese ontwikkelinge in die twintigste eeu het die mensdom in staat gestel om wêreldwyd, en omtrent onmiddellik, met mekaar te kommunikeer. 

Die mensdom het verskillende kulture. Verskille in die kulture het al tot oorloë gelei en die grootskaalse uitwissing van medemense. 

Die mensdom bestaan in 2006 na skatting uit 7 miljard mense. Dié hoë syfer behou nadele vir die omgewing in: besoedeling neem toe, en ander biologiese spesies sterf uit. Aan die ander kant, bevoordeel die mensdom se ekologiese sukses sekere spesies, soos die rot, die huiskat en diere waarmee geboer word, soos die skaap en bees.
C-111

Die **C111**-reeks bestaan uit prototipes en eksperimentele voertuie uit die sestiger- en sewentigerjare. Gedurende hierdie tydperk het Mercedes-Benz ge-eksperimenteer met nuwe enjin-tipes en kunsstofbakwerke.   

Die C111-platform word gebruik as basis vir eksperimente met wankelenjins, dieselenjins en turboaanjaers.
Brest

**Brest** is 'n hawestad en vlootbasis in die Franse département Finistère (Bretagne) met 141&nbsp;000 inwoners in die stad en sowat 311&nbsp;000 in die metropolitaanse gebied. Dit is die grootste stad in die westelike Bretagne en 'n belangrike ekonomiese en handelsentrum. Brest is ook die setel van die Universiteit van die Westelike Bretagne (*Université de Bretagne Occidentale*) en ander tersiêre onderwysinstellings.
[duimnael|links|250px|Brest, soos gesien vanuit die [kasteel]]
Danksy die strategiese ligging aan die mees westelike punt van die Bretonse skiereiland, aan die *Rade de Brest*, 'n uitgestrekte baai van die Atlantiese Oseaan, en teen die monding van die Penfeldrivier, wat 'n natuurlike hawe skep, het Brest al eeue gelede tot 'n besige handels- en vloothawe ontwikkel. Dit is nog steeds die belangrikste basis van Frankryk se Atlantiese vloot.

## Besienswaardighede 
Die geskiedenis en lewenstyl van Brest is so nou met die see verbind dat die stad aan homself die trotse bynaam "Métropole Océane" gegee het. Twee bekende instellings behandel die militêre skeepvaart en die fauna van die see, die Museum van die Franse Vloot (*Musée national de la Marine*) en die gewilde oseanografiese sentrum Océanopolis, wat die oseane van die polêre, gematigde en tropiese klimaatsones in 'n neutedop bevat. Naas meer as 10&nbsp;000 diere spog die sentrum met sy meer as veertig akwariums ook met outentieke besonderhede soos pakys en pikkewyne.

## Eksterne skakels 
* Die webwerf van die oseanografiese sentrum Océanopolis
Mazda RX-3

|}

Die **Mazda RX-3** is 'n motor wat gedurende die 1970's verkoop is. Die bedoeling was dat dit kleiner en sportiewer as die RX-2/Capella Rotary sou wees. Die motor was beskikbaar vanaf September 1971 tot 1978 in koepee-, sedan-, en stasiewa-vorm. Dit is gebaseer op die kompakte **Mazda Familia** en is in Japan as die **Mazda Savanna** verkoop.

Die voertuig het oorspronklik, soos die Mazda R100, die *10A*-wankelenjin gebruik, maar Amerikaanse voertuie het die groter *12A*-enjin van die RX-2 gebruik.
Jan Breytenbach

Kolonel **Jan Dirk Breytenbach** (14 Julie 1932 – 16 Junie 2024, George) was die stigter en eerste bevelvoerder van 1-Verkenningsregiment (1-Recce) – voorloper van die latere Spesiale Magte Brigade van die SANW, soortgelyk aan die Britse SAS. Hy was ook die stigter van 32-Bataljon, informeel bekend as "Buffalo Battalion", sowel as 44 Valskermbrigade.

## Militêre loopbaan 
Breytenbach het in 1950 by die Leërgimnasium aangesluit en in 1953 is die Vredesswaard aan hom toegeken. Daarna het hy by die *Royal Navy Fleet Air Arm* aangesluit nadat hy in die Pantserkorps diens gedoen het en in die Suezkrisis in 1956 operasionele ervaring opgedoen het. Hy het in 1961 weer by die Suid-Afrikaanse Weermag (SAW) aangesluit en kort daarna een van die eerste 1-Valskermbataljon-kursusse voltooi. Hy het in 1971 1-Verkenningskommando gestig.

In 1975 lei Breytenbach die operasie Savannah, die SAW se koverte ingryping in die Angolese Burgeroorlog. Die oorblyfsels van hierdie groep het later die berugte 32-Bataljon geword.

Hy het in 1977 die Stafkollege-kursus bygewoon en is tot kolonel bevorder. In 1978 lei hy die SAW-valskermaanval op Cassinga.

Hy het 'n senior stafoffisier by die Noord-Transvaalse Bevelstruktuur geword en vanaf 24 September 1980 tot 31 Desember 1982 die 44 Valskermbrigade aangevoer. Hy het die SAW se Guerrillaskool gestig, waarvan hy in bevel was tot met sy aftrede. bygestaan deur sy gesin. Hy word oorleef deur sy vrou Rosalind, sy seun, Richard, dogter, Angela, en sy kleinkinders Christopher en Matthew.

## Boeke deur Jan Breytenbach 
* 1986. *Forged in battle.* Saayman & Weber. .
* 1990. *They live by the sword.* Lemur. .
* 1997. ''Eden's exiles, one soldier's fight for paradise.* Queillerie. .
* 2001. *The plunderers.* Covos Day. .
* 2002. *The Buffalo Soldiers, the story of South Africa's 32-Battalion, 1975–1993.* Galago. .
* 2008. *Eagle Strike: The Story of the controversial airborne assault on Cassinga 1978.'' Manie Grove Publishing. .

## Verwysings 
## Eksterne skakels 
*  Jan Breytenbach @ Galago Publishing 
*  (Hardeband)
*  The Silent War – Suid-Afrikaanse Spesmagtegeskiedenis 
*  32 Bataljongeskiedenis 
*  SA Weermag Webwerf. 
*  Gedeeltelike kopie van die ou, verwyderde amptelike SA Spesmagte Webwerf. 
*  SA Special Forces League
Mazda RX-8

Die **Mazda RX-8** is 'n sportmotor wat vervaardig was deur die motormaatskappy Mazda. Die voertuig het 'n 250 perdekrag *RENESIS* Wankelenjin, wat die toekennings vir Internasionale Enjin van die Jaar en *Beste nuwe Enjin* in 2003 verwerf het. Die enjin se rooilyn begin op 9000 rpm en die brandstoftoevoer word afgesny teen 9500 rpm. Tot en met 31 Maart 2005 is 114&nbsp;444 Mazda RX-8 modelle wêreldwyd verkoop.

Dit het die eerste keer verskyn in 2001 by die Noord-Amerikaanse Internasionale Motorskou. Dit is die opvolger van die RX-7 en, soos sy voorgangers in die RX-reeks, is dit aangedryf deur 'n Wankelenjin.

Mazda het op 23 Augustus 2011 aangekondig dat produksie van die RX-8 gestaak sou word met die 2011-model as die laaste model op die produksielyn. Die RX-8 is verwyder van die Europese mark in 2010 nadat die motor nie aan Mazda se hoë standaarde kon voldoen nie.

Sonder die volumeverkope van Europa, tesame met die stygende prys van die Japannese jen, kon Mazda egter nie die voortgesette verkoop van die RX-8 in ander markte regverdig nie.

## Verwysings
Audi

duimnael|links|Audi AI Trail quattro
duimnael|links|Audi e-Tron
duimnael|links|Audi Aicon IAA
**Audi** is 'n vervaardiger van Duitse sport- en luukse motors met sy hoofkwartier in Ingolstadt (Beiere). Audi behoort aan die Volkswagengroep. Audi-motors word tans in Ingolstadt, Neckarsulm (Duitsland), Győr (Hongarye), Bratislava (Slowakye), São José dos Pinhais (Brasilië), Changchun (Volksrepubliek China) en Brussel (België) vervaardig.

## Geskiedenis 
Die handelsmerk het sy oorsprong in die motoronderneming Horch Automobielwerke, wat in 1899 gestig is. Hierdie onderneming is gestig deur die vorige Benzwerknemer, August Horch saam met drie vennote. Na elf jaar het hierdie samewerking tot 'n einde gekom. Horch wou bekendheid verwerf vir sy handelsmerk deur met die naam aan motorsport deel te neem. Sy vennote was dit nie eens nie, want dit sou te duur wees. Hulle het hom in 1909 afgedank. August Horch wou toe 'n nuwe motorfabriek begin met 'n belegging van 'n welgestelde vriend, maar kon nie meer sy eie naam daarvoor gebruik nie. Vorige vennote het die Horchnaam intussen as 'n handelsmerk geregistreer. Die tienjarige seun van hierdie welgestelde vriend het die gesprek tussen sy pa en August Horch gehoor en gesê: 'Horch is in Latyn Audi, waarom noem julle die nuwe fabriek nie Audi nie? ” En so is die handelsnaam Audi gebore.

In die dertigerjare het Audi, DKW, Horch en Wanderer saamgesmelt tot een beheermaatskappy: Auto Union. Die handelsmerke bly naas mekaar bestaan. Die bekende logo met die verweefde vier ringe, geïnspireer deur die Olimpiese Spele wat in 1936 na Duitsland sou kom, simboliseer die samewerking van hierdie vier handelsmerke waaruit die huidige Audi gebore is.

Tydens die Tweede Wêreldoorlog het Auto Union gepantserde voertuie en ander militêre voertuie vervaardig eerder as motors. Na die oorlog hervat burgerlike produksie en die fabriek kom in die hande van Mercedes Benz.

## Leuse 
Audi se Duitse leuse is *Vorsprung durch Technik* – dit word normaalweg nie vertaal nie. Dit beteken "Voorsprong deur tegnologie". Audi het die embleem van vier ringe oorgeneem van sy voorganger, Auto Union, destyds 'n konglomeraat van Audi, DKW, Horch en Wanderer.

## Lys van Audi-voertuie 
### Produksievoertuie 
* Audi A1
* Audi A2
* Audi A3
* Audi S3
* Audi A4
* Audi S4
* Audi RS4
* Audi A5
* Audi R8
* Audi A6
* Audi S6
* Audi RS6
* Audi Q3
* Audi Q5
* Audi Q7
* Audi A8
* Audi S8
* Audi TT

### Historiese modelle 
* Audi 50
* Audi 80/90/4000
* Audi 100/200/5000
* Audi Quattro
* Audi V8
* Audi UrS4/S6

### Konsepvoertuie 
* Audi RSQ ontwerp vir die film (2004) I, Robot.
* Audi Allroad quattro Concept
* Audi Shooting Brake
* Audi Avus quattro
* Audi Quattro Spyder
* Audi Avantissimo
* Audi Pikes Peak quattro
* Audi Nuvolari quattro
* Audi Le Mans quattro
* Audi Roadjet

## Verwysings 
## Eksterne skakels 
*  Amptelike webwerf
*  Automobile Audi Club
Galápagos-eilande

|-
| align="center" colspan=2 | *Nasionale leuse:**La Paz y el Bienestar, la Gloria y el Triunfo**(Spaans vir: "Die Vrede, Welsyn, die Glorie en die Oorwinning")*
|-
| align=center colspan=2 style="background: #ffffff;" | 180px|Ligging van die Galápagos-eilande in EcuadorLigging van die Galápagos-eilande in Ecuador
|-
| align=center colspan=2 style="background: #ffffff;" | 180px|Kaart van die Galápagos-eilandeKaart van die Galápagos-eilande
|-
| **Amptelike tale**
| Spaans
|-
| **Hoofstad**
| Puerto Baquerizo Moreno
|-
| **Grootste stad**
| Puerto Ayora
|-
| **Oppervlakte**&nbsp;- Totaal||7&nbsp;880 vk km
|-
| **Bevolking**&nbsp;- Totaal&nbsp;- Bevolkingsdigtheid ||19&nbsp;185 (2009)2,43/vk km
|-
| **Geldeenheid**
| VS-Dollar ($) (USD)
|-
| **Tydsone**
| UTC: UTC -6
|-
|**Volkslied**
| Salve, Oh Patria
|}

duimnael|links|Satellietbeeld van die Galápagos-eilande.
duimnael|links|'n Geanimeerde toer na die Galápagos-eilande.
Die **Galápagos-eilande** (Spaans: *Islas Galápagos* [ˈislas gaˈlapaɣos], van *galápago*, "saal"—na die doppe van die Galápagos-skilpaaie, amptelik *Archipiélago de Colón*) is 'n argipel bestaande uit vulkaniese eilande wat om die ewenaar versprei is, 906&nbsp;kilometer (563&nbsp;myl) wes van kontinentale Ecuador in die Stille Oseaan (0°&nbsp;O, 91°&nbsp;W). Die groep bestaan uit 13 hoofeilande, ses kleiner eilande, 107 rotse en baie klein eilande.

Die Galápagos-eilande is geleë op 'n geologiese brandpunt: 'n plek waar die aarde se kors van benede deur 'n opwelling van abnormaal warme rots binne-in die aarde se mantel gesmelt word en vulkane gevorm word. Daar word gereken dat die oudste eiland tussen 5 en 10 miljoen jaar gelede gevorm is. Die jongste eilande, Isabella-eiland en Fernandina-eiland, is steeds besig om gevorm te word, met die mees onlangse vulkaniese uitbarsting in 2005.

Die Galápagos-argipel vorm 'n provinsie van Ecuador, 'n land in Noordwes-Suid-Amerika en die eilande is almal deel van Ecuador se nasionale parkstelsel.

Die eilande is beroemd vir hulle tallose endemiese spesies en die studies deur Charles Darwin wat tydens die reistog van die *Beagle* daar uitgevoer is. Dié studies het bygedra tot die vorming van Darwin se teorie van evolusie deur natuurlike seleksie. Die Galápagos-eilande is in 1978 deur UNESCO as wêrelderfenisgebied gelys.

## Eilande 
### Groter eilande 
duimnael|Ligging van die Galápagos-eilande in die Stille Oseaan
duimnael|Kaart van die Galápagos-eilande se drie kantonne
Eilande met 'n oppervlakte van meer as een vierkante kilometer:

### Kleiner eilande 
## Administrasie 
Die Galápagos-provinsie bestaan uit drie kantonne:

## Verwysings 
## Eksterne skakels 
*   Amptelike UNESCO-bladsy
* Parque Nacional Galápagos 
* Galapagos Islands
* Galápagos-eilande
* Galápagos
* Charles Darwin Foundation
* Galapagos Islands Information
Gehoorapparaat

'n **Gehoorapparaat** of 'n **gehoortoestel** is 'n toestel wat diegene met doofheid beter help hoor. Voor die aankoms van die moderne toestelle, is 'n tregteragtige versterkingskegel, genaamd 'n ''oortrompet", gebruik. 

Vandag is die mees algemene formaat 'n klein elektroniese toestel wat in die draer daarvan se oor inpas. Die eerste weergawe hiervan het 'n vierkantige batterypak gehad wat in die hempsak gedra was. Met behulp van 'n sinkbatterytjie geplaas binne in die apparaat, kon die apparaat versteek begin raak in die oor self. 

## Tipes gehoorapparate 
Daar is baie verskillende tipes, in verskillende groottes, en met verskillende kragtigheid. 
*Gedra aan die liggaam (outyds, grootliks verplaas deur nuwere tipes)
*Brilgehoorapparate (meestal gedra gedurende die periode 1950 tot 1970)
*Agter die oor (veral geskik vir kinders, omdat dit so duursaam is)
*Binne-oor (gedra in die oorskulp, individueel gevorm om te pas)
*Intra-kanaal (baie klein, omtrent nie sigbaar nie)
*Draadloos ('n vriend kan hiermee 'n mikrofoon byvoorbeeld in 'n raserige restaurant dra om makliker gehoor te kan word)  
*Gerigte mikrofone (die gebruiker rig die mikrofoon direk op die spreker of klankbron om agtergrondsgeruis uit te wis)
*Telespiraal (verskillende klankbronne word direk aan die gehoorapparaat gekoppel, soos byvooorbeeld 'n telefoon)

## Bronnelys 
* 
* 

## Eksterne skakels 
*Gesonde gehoor Gehoorapparaat- en gehoorsverliesinligtingswebwerf.
*om 'n gehoorapparaat te kies
Wetenskaplike notasie

**Wetenskaplike notasie** is 'n drywende kommanotasie met grondtal 10.  Dit is 'n manier om baie groot en klein getalle voor te stel as die aantal heel magte van 10.  Die getalle word weergegee in die vorm a\times10^b waar die eksponent *b* 'n heelgetal is en *a* enige reële getal is.  Die getal wat deur *a* verteenwoordig word, word die koëffisiënt genoem.  Die notasie maak dit maklik om twee getalle met dieselfde aantal syfers voor die desimale punt met mekaar te vergelyk, aangesien die een met die groter eksponent die groter getal is.  In so 'n geval word *b* die getal se ordegrootte genoem.  Wetenskaplike notasie is 'n baie nuttig hulpmiddel vir wetenskaplikes.

Positiewe eksponente verteenwoordig getalle groter as nul en negatiewe eksponente verteenwoordig getalle kleiner as nul.  Sodoende kan baie groot getalle asook baie klein getalle maklik met die notasie verteenwoordig word.  'n Getal soos 123.456.789.012.345 word byvoorbeeld weergegee as 1.23 × 1014 en 'n baie klein getal soos 0,000000000000345 kan geskryf word as 3.45 × 10-13.

Die voordele van die wetenskaplike notasie is as volg:

* Baie groot of baie klein getalle kan by benadering met minder syfers voorgestel word.
* Baie groot of baie klein getalle kan maklik met mekaar vergelyk word deur bloot na die eksponent te kyk.
* Bewerkinge soos vermenigvuldiging, deel, optel en aftrek is makliker om uit te voer.

Sakrekenaars en rekenaars gebruik dikwels wetenskaplike notasie maar gebruik 'n E om die 10 voor te stel, bv.1.234e-6.  Let wel die e moet nie verwar word met die wiskundige konstante, ‘’e’’ wat die grondtal van die natuurlike logaritme is.  Daar word dikwels na hierdie skryfmetode verwys as eksponensiële notasie.

Wanneer die eksponent ‘’b’’ beperk word tot veelvoude van 3 word dit dikwels ingenieursnotasie genoem.

## Voorbeelde 
*’n Elektron se massa is 0.00000000000000000000000000000091093826&nbsp;kg. Dit word in wetenskaplike notasie geskryf as 9.1093826&times;10&minus;31&nbsp;kg.
*Die Aarde se massa is 5,973,600,000,000,000,000,000,000&nbsp;kg. Dit word in wetenskaplike notasie geskryf as 5.9736&times;1024&nbsp;kg.

## Beduidende syfer 
Wetenskaplike notasie is nuttig om die presiesheid waarmee 'n hoeveelheid gemeet word aan te dui.  Deur slegs die beduidende syfers (die syfers wat as betroubaar beskou kan word) in die koëffisiënt in te sluit word die presiesheid implisiet weergegee.  Enige fisiese grootheid in wetenskaplike notasie word aanvaar as niks minder presies as die aantal syfers wat aangehaal word nie.  Wanneer presisie in metings noodsaaklik is, moet meer gesofistikeerde uitdrukkings van meetfoute gebruik word.

## Eksterne skakels 
*Wat is wetenskaplike notasie en hoe word dit gebruik?
*Alledaagse gebruike van Wetenskaplike Notasie
*'n Oefening in die omskakeling na en vanaf wetenskaplike notasie
Bob Loubser

**Bob Loubser** (**Johannes Albertus Loubser**) was 'n Suid-Afrikaanse rugbyspeler en politikus. Hy is gebore op 6 September 1884 op die plaas Oortmanspost, Durbanville en oorlede op 7 Desember 1962 te Stellenbosch. Hy is die elfde geslag afstammeling van Nikolaus Laubscher van Switserland wat hom in 1676 in die Kaap en later op Stellenbosch gevestig het.

Die bynaam “Bob” is afkomstig van ’n bynaam wat deur ’n Engelse goewernante aan hom gegee is vanweë sy voorkoms wat soos dié van Lord Roberts was en die bynaam “Bobs” gehad het.

## Rugbyloopbaan 
Loubser speel vir die Suid-Afrikaanse Rugbyspan in 1903 (toe maar 19 jaar oud), 1906 en 1910, meestal in die posisie van regtervleuel. Hy druk drie drieë in sewe internasionale kragmetings waarvan Suid-Afrikaanse slegs een verloor. Hy druk ’n rekordgetal van 22 drieë op die 1906-toer na die Britse Eilande. In 2020 hou hy steeds die rekord vir die Suid-Afrikaanse speler wat die meeste doele aangeteken het tydens ’n oorsese toer. 

Hy was voorsitter van die Stellenbosse rugbyklub en het hegte bande met “Oubaas Mark” Markotter en Danie Craven gehad. Tydens sy rugbyloopbaan was hy 1,73 m lank en het 76 kg geweeg.

## Professionele lewe 
Loubser was 'n prokureur in Laingsburg. Hy was 'n landmeter te Germiston en Stellenbosch, lid van die Volksraad (sy debuut-toespraak was ’n pleidooi vir ’n woordeboek in Afrikaans), lid van die Landbank, en stigterslid van die Burgerlike Beskermingsvereniging van Stellenbosch.

## Persoonlik 
Hy was woonagtig te Dorpstraat 157, Stellenbosch. Dit is tans ’n nasionale monument, bekend as die “Loubser-huis”. 

## Verwysings 
## Bronnelys 
* Schoeman (C.) "Seasons of glory, the life and times of Bob Loubser," 156pp., Kaapstad, 1999.

## Eksterne skakels 
*
Mtunzini

duimnael|regs|300px|Mtunzini se strand
duimnael|regs|300px|Umlalazi-lagune teen skemer

**Mtunzini** is 'n kusdorpie aan die N2-nasionale pad ongeveer 140 km noord van Durban in KwaZulu-Natal. Dit lê een uur per motor van Hluhluwe-Imfolozipark en iSimangaliso-vleilandpark. Dit is gewild by binnelanders oor die skoolvakansies, veral as gevolg van matige temperature tydens die wintermaande. Die naam is afgelei van ’n Zoeloe-woord wat “in die skadu” beteken.

Permanente inwoners: ongeveer 2&nbsp;200 (ongeveer 34% is Afrikaanssprekend).

## Ekonomie 
Die dorp het geen groot nywerhede nie, maar wel enkele kleiner ondernemings. Die meeste inwoners werk in omliggende dorpe. In die verlede het akademici en afgetrede suikerboere hulle hier gevestig. Die toerisme- en vakansiebedryf lewer ’n aansienlike inkomste. Gereelde kragonderbrekings en sporadiese waterskaarste kom voor. Daar is ook 'n aanbod van werk uit die naasliggende stamgebiede.

## Ligging 
Die naaste dorpe is: Ezikhawini (22 km by Universiteit van Zoeloeland); Empangeni (37 km); Richardsbaai (47 km) en Eshowe (44 km). Die reis van Johannesburg na Mtunzini duur ongeveer 6 uur per motor via Standerton, Volksrust en Vryheid. Soos die kraai vlieg, is Mtunzini die naaste kusdorp aan Johannesburg. Dit is een van die redes waarom Telkom se SAFE optiese veselkabel van die Ooste (Singapoer) en SEACOM se optiese veselkabel vanaf Oos-Afrika hier aanland.

Mtunzini beslaan Wyk 9 van die uMlalazi Plaaslike Munisipaliteit, met hoofkantoor in Eshowe.

## Besienswaardighede en vermaak 
Die Raphiapalm opelug-monument is die tuiste van die bedreigde Witaasvoël (*Gypohierax angolensis*). Oor die 860 voëlsoorte is al in die inheemse kusbos opgemerk. Daar is ook die Umlalazi-natuurreservaat met 'n besienswaardige wortelboommoeras en -ekostelsel. Gewilde aktiwiteite is perdry, visvang, waterski, diepseehengel, die gebruik van die wandelpaaie in die kusbos en die benutting van die swemstrand (20&nbsp;km skoon strande). Die dorp het ook 'n buiteklub met muurbal- en gholfbane.

## Distrik 
Die distrik is 1 100&nbsp;km2 groot. Die belangrikste ekonomiese aktiwiteit is suikerriet en denneplantasies.
Exxaro, 'n Suid-Afrikaanse mynmaatskappy, het gedurende 2012 bekend gemaak dat hy 'n lisensie bekom het om die Fairbreeze-myn, suid van Mtunzini, tot stand te bring. Die plaaslike gemeenskap staan dit teen.

## Leesstof 
Sien boek *The history of Mtunzini*, volume 1 en 2, deur F.A. van Jaarsveld.

## Sien ook 
* Lys van dorpe in Suid-Afrika

## Eksterne Skakels 
* Foto's van Witaasvoël (*Palm Nut Vulture*) by Mtunzini
* www.waterbessie.co.za 

## Verwysings
Monte Carlo

**Monte Carlo** (Frans: *Monte-Carlo*, Monegaskies: *Monte-Carlu*) is die vernaamste woonkwartier van die stadstaat Monaco, 'n onafhanklike prinsdom aan die Franse Côte d'Azur (Middellandse See).

Die buurt dra sy Italiaanse naam sedert 1 Julie 1866 ter ere van Prins Charles III van Monaco. Die snelle groei van Monte Carlo het anderkant die grens tot die stigting van 'n Franse voorstad, Beausoleil, gelei.

## Geskiedenis 
duimnael|links|Die kasino van Monte Carlo
duimnael|links|'n Nagtelike uitsig oor die kasino
Die Prins van Monaco verleen in 1856 sy toestemming om 'n kasino in Monaco te open. Die eerste instelling in die historiese stadskern van Monacostad (*Monaco Ville* of *Munegu Autu*), wat in 1862 ingewy is, raak nie regtig gewild nie. Een jaar later word 'n beskeie gebou in Monte Carlo opgerig. Dinge verander drasties met die koms van François Blanc, die voormalige direkteur van die kasino in Bad Homburg, 'n luukse spa in die huidige Duitse deelstaat Hesse. Danksy die talent en die kapitaal van hierdie nuwe lisensiehouer ontwikkel die kasino tot 'n gewilde ontmoetplek vir die welgesteldes, en sy oorspronklike gebou word deur 'n luukse paleis vervang.

Die kasino, wat deur tuine omring word, spog met 'n terras wat 'n uitsig oor Monaco en tot by die Italiaanse Bordighera bied. Die huidige gebouekompleks bestaan uit die ou wesvleuel aan die seekant, wat in 1878 deur die argitek Charles Garnier opgerig is. Die jongste deel van die gebou dateer uit die jaar 1910 en huisves die teater en speelhalle met hulle pragtige muurtapyte, skilderye en goudversierings.

Erwe is skaars in Monte Carlo, en die huidige stadshorison word veral sedert die sewentigerjare van die 20ste eeu deur woonstelblokke gekenmerk.

## Eksterne skakels 
*  Amptelike webwerf
* 'n Panoramiese uitsig oor Monte Carlo - benodig Quicktime-sagteware
Gehoor

**Gehoor** is die proses van die waarneming van klank, in die soogdierspesies met behulp van die oor. Dit is een van die vyf sintuie, soos neergelê deur Aristotel. 

## Grensfrekwensies van menslike gehoor 
Die menslike gehoorsvermoë strek vanaf 'n frekwensie van 20 Hertz tot 20 kiloHertz, maar varieer natuurlik van persoon tot persoon, en word beïnvloed deur fisiese gesondheid, geskiedenis van lengte van blootstelling aan geraasbesoedeling, en menige ander faktore. Klanke bokant die grense van normale menslike gehoor word ultrasonies genoem, terwyl klanke laer as die grense van menslike gehoor infrasonies genoem word.

Ander organismes is wel in staat om verby hierdie grense te hoor. Die vlermuisspesies gebruik ultrasoniese klank om eetbare voorwerpe mee op te spoor, en honde hoor ook ultrasoniese klanke. Dit blyk dat slange infrasoniese klanke deur middel van hul buike waarneem, en ook is daar toenemende getuienis dat walvisse en olifante infrasoniese klank gebruik om te kommunikeer.

Arthur Reber, 'n sielkundige deskundig op die gebied van die sielkunde van taal, sê van gehoor (in 'n vrye vertaling van die oorspronklike aanhaling): 'Om gehoor behoorlik te verduidelik, is bewys as 'n uitsonderlike moeilike taak. Dié persoon wat 'n teorie kan daarstel wat slegs maar die waarneming van toonhoogte en luidheid  bevredigend kan verklaar, is byna verseker van die verkryging van 'n Nobelprys.' (A. S. & E. S. Reber, *The Penguin Dictionary of Psychology* (3de uitgawe, 2001))

## Rigtingbepaling van klank 
Die mens kan die rigting van 'n klank met baie akkuraatheid hoor.

Daar is twee meganismes bekend wat hierby betrokke is:

* Die verloop van tyd: Die menslike senuweestelsel kan 'n tydsonderskeiding maak van die tyd wat dit klank neem om een oor verby te steek en die ander te tref.
* Die hoeveelheid klankgolwe: Hoe hoër die klankfrekwensie, hoe groter volume klankgolwe bereik die oor die naaste aan die bron van klank.

Interessant genoeg werk nie een van hierdie twee meganismes in water nie.

## Die pad van klank na die brein 
Senupunte (aksone) van die gehoorsenuwee (die vestibulokogleêre senuwee) sinapteer in die brein in die kogleêre kern aan dieselfde kant. Vandaar sprei die senuwee-ente na die boonste olyfkerne, en dié gaan verder voort deur die laterale lemniskus na die onderste kollikuli, waar hulle weer eens sinapteer met senuwees wat na die mediale genikulaatkerne van die talamus loop, vanwaar dit met die primêre ouditoriese korteks in verbinding is. (Laasgenoemde area is geleë net onderkant die laterale fissuur tussen die frontale en temporale lobbe.)

## Sien ook 
* Doofheid
* Gehoorapparaat

## Bronnelys 
*
Domein (biologie)

'n **Domein**, in die betekenis daarvan soos dit in biologie gebruik word, (soms ook genoem 'n **superryk**, 'n **superkoninkryk**, of 'n **ryk**) is die heel hoogste vlak van die groepering van organismes in die  wetenskaplike klassifikasie, hoër nog as 'n koninkryk.  

Hedendaags is daar veral drie kompeterende domeinklassifikasies van alle lewende organismes:
*Die drie-domeinsisteem van Carl Woese, wat die konsep in 1990 gevorm het, met die groepering van die drie hoofdomeine van die Archaea, Eubacteria, en die Eukariote.
*Die tweeryksisteem, met die hoofvlakgroeperings van die twee ryke, die Prokariote (of die Monera) en die Eukariote.
*Die vyf-koninkryksisteem, met die hoofvlakgroeperings as die Protiste, die Monera, die Fungi, die Plantae, en die Animalia. 

## Bron 
Vertaal vanaf die artikel *Domain (biology)* op die Engelse Wikipedia.
Brocéliande (rolprent)

In **Brocéliande**, 'n Franse rolprentproduksie uit die jaar 2002, verbind die regisseur Doug Headline ou Keltiese legendes van Bretagne, Druïdisme en bonatuurlike elemente met die riller-genre.

Chloé, 'n jong studente in argeologie, spits haar tydens haar studies aan die universiteit van Rennes op Keltiese geskiedenis toe. Een nag word sy die getuie van 'n moord, wat net een in 'n hele reeks misterieuse misdade blyk te wees. Alle spore wys op die legendariese Keltiese towerwoud Brocéliande, waar Chloé aan die opgrawing van 'n ou Keltiese begraafplaas deelneem.
Schiedam

duimnael|links|250px|Oud kaart van Schiedam, ongeveer 1870
duimnael|links|250px|Uitsig oor Schiedam met die "zakkendragershuisje" regs van die middel
duimnael|links|250px|Meule in Schiedam, *De Vrijheid* en *De Noord* (in die agtergrond)

**Schiedam** is 'n stad wat naby Rotterdam in Nederland geleë is, aan 'n rivier die Maas, by die monding van die klein riviertjie die Schie. Dit is die stad waar Jan van Riebeeck, die stigter van die eerste Europese kolonie in die Kaap die Goeie Hoop grootgeword het.

Schiedam het ontstaan op dieselfde wyse as sy groot buurstad, Rotterdam: naby die monding van die riviertjie die Schie het die ambagsman Dirk Bokel in ongeveer 1250 (waarskynlik) 'n dam gebou om die polderland te beskerm teen die seewater. Handelaars het hulle by die dam gevestig, omdat hulle vanaf Schiedam handelsware na Delft, Leiden en Haarlem kon verskeep. Die dorpie het in 1275 stadsregte gekry van Aleida van Avesnes, die suster van graaf Willem II van Holland. Hulle het hier 'n kasteel gebou, die "Huis te Riviere" of "Huis Mathenesse". Oorblyfsels van 'n burg of kasteeltoring wat deel uitgemaak het van die kasteel, is nog te sien in die sentrum van Schiedam, langs die stadskantoor (munisipaliteit) van Schiedam.

Vanaf die vyftiende eeu het 'n gebruik naamlik die verering van die Heilige Vrou Liduina ontstaan. Sy het in Schiedam gewoon. Later het die stad belangrik geword weens die vangs van haring, 'n vissoort wat soos 'n harder lyk.

In die agtiende eeu het jenewerstokery ontwikkel in Schiedamse. Tientalle distilleerderye het Schiedamse jenewer oor die hele wêreld uitgevoer. Tans word daar nóg jenewer gestook!. Die ses koringmeule (*De Noord, Walvisch, Drie Koornbloemen, Nieuwe Palmboom, Vrijheid en Kameel*) is die hoogste meule in die wêreld.
Gallia Narbonensis

300px|regs|duimnael|Die Romeinse Ryk teen die jaar 120 n.C., met die provinsie Gallia Narbonensis duimnael|links|250px|Gallië

**Gallia Narbonensis** was 'n Romeinse provinsie in die huidige gebied van Languedoc en Provence (Suid-Frankryk). 

Die verowering van Gallia Narbonensis tussen 125 en 121 v.C. het aan die voorpunt van die latere Romeinse magsuitbreiding in Gallië onder Gaius Julius Caesar (58 tot 50 v.C.) en uiteindelik ook in dele van Germanië (onder Augustus) gestaan.

Die provinsie is in 121 v.C. onder sy oorspronklike naam *Gallia Transalpina* by die Romeinse Ryk ingelyf. Die Romeine het na die gebied meesal as *Provincia Nostra* ("Ons Provinsie") of *Provincia* verwys, 'n naam wat in die huidige Provence voortleef. Die naam Gallia Narbonensis is afgelei van die Romeinse kolonie Narbo Martius (die huidige Narbonne), wat in 118 v.C. aan die Mediterreense kus gestig is. 

Aangesien dit onmiddellik aan Italië gegrens het, het die Romeine groot voordeel uit die beheer oor die gebied getrek. Dit het hulle in staat gestel om die belangrike handelroetes tussen Italië en die Iberiese skiereiland en tussen Gallië en die handelsentrum Massilia (die huidige Marseille) te kontroleer.

Daarnaas het die provinsie as 'n soort strategiese stootkussing teen die aanvalle van Galliese stamme en as 'n gewilde gebied vir die vestiging van Romeinse veterane gedien, wat hier plase van die Romeinse staat ontvang het. In die Republikeinse tydperk is die Romeinse kolonie Narbo (Narbonne), in die Caesariese tydperk Arelate (Arles), tydens die Triumviraat Arausio (Orange) en onder die heerskappy van Augustus Forum Iulii (Fréjus) en moontlik ook Valentia (Valence) gestig. 

Die kolonies is deur stadsregerings met Romeinse instellings beheer, waarvoor veterane kandidaat gestaan het. Waarskynlik het ook 'n groot aantal Galliese adellikes in die gebied Romeinse burgerskap gekry en hulle in die nuwe kolonies gevestig.
Talbot Horizon

|}

Die **Talbot Horizon** is 'n motorkar wat ontwerp is deur die Europese afdeling van die Chrysler-maatskappy. In Frankryk het die motor die **Simca**-naam gedra, maar elders was dit **Chrysler**.

Die **Talbot Horizon** is beplan as die opvolger van die verouderde Simca 1100.
Simca 1100

Die **Simca 1100** is 'n voertuig wat gebou is deur die Europese afdeling van die Chrysler-maatskappy. Die voertuig is van 1967 tot 1982 in Europa verkoop, waarna dit deur die Talbot Horizon vervang is.

Die voertuig was met 'n aantal enjins beskikbaar:
* 944 cc – 45 Pk (33 kW)
* 1118 cc – 50/52/60 Pk (37/38/44 kW)
* 1204 cc – 59 Pk (43 kW)
* 1294 cc – 62/75 Pk (46/55 kW)
* 1442 cc – 83 Pk (61 kW)

## Eksterne skakels 
*  SIMCA 1100-werf 
*  Simca 1100 ontwikkeling
Whisky

duimnael|Skotse whisky
duimnael|Bottels whisky

**Whisky** (vanaf die Iers-Gaeliese woorde *uisce beatha* en ook vanaf die Skots-Gaeliese *uisge baugh*, wat albei *water van die lewe* beteken) is 'n alkoholiese drank wat gestook word van graanprodukte, veral mout. Die distillaat word dan verouder in houtbalies waarin dit sy kleur en karakter kry. Hoe langer die veroudering duur, hoe hoër is die gehalte van die eindproduk. Premium-distillate verouder dikwels twaalf of meer jare lank.

Naas die verouderingsproses word whisky volgens sy geografiese oorsprong en stookmetode gekategoriseer. Die woord **whisky** word gebruik om te verwys na die drank van Skotse oorsprong of whisky wat in oorsese lande volgens die Skotse metode gestook is (onder meer in Kanada en Japan), terwyl die woord **whiskey** verwys na die drank as dit volgens die Ierse metode gestook is (naas Ierland self hoofsaaklik in die Verenigde State).

Ierse whiskey, wat van ongeturfde mout gestook en drie keer gedistilleer word, is in die algemeen sagter, met 'n vrugtige profiel. Twee keer gedistilleerde Skotse whisky kry sy karakter onder meer deur torfrook.

## Agtergrond 
Whisky word skoon, met water, ys, of gemeng met ander sterk of sagte dranke gedrink (van laasgenoemde is Ierse koffie 'n voorbeeld).

*Moutwhisky* word in Ierland, Skotland, Kanada en die Verenigde State van suiwer gars gemaak. In laasgenoemde twee lande word dit ook van rog vervaardig; mielies word ook in die Verenigde State in die vervaardiging daarvan gebruik.

## Geskiedenis 
Die eerste aanduiding van gestookte whisky kom uit die 13de eeu in China. Dit skyn dat dit aanvanklik slegs gebruik is as medisyne, in die vorm van salf of stroop. Die eerste lisensie om dit te mag produseer, is in Engeland in 1608 deur koning Jakobus I toegestaan.

## Sien ook 
* Bourbon whiskey
* Skotse whisky
* Ierse whiskey

## Verwysings 
## Eksterne skakels 
* Die Whiskygids
Hergé

**Georges Prosper Remi** (22 Mei 1907 – 3 Maart 1983), was 'n Belgiese strokiesverhaalskrywer en kunstenaar. Sy skrywernaam was **Hergé** – wat die Franse uitspraak van *R.G.*, sy voorletters omgekeer, is. Sy *Die avonture van Kuifie* het hy vanaf 1929 tot 1983 geskryf. Hy het 24 Kuifieboeke geskryf. Die 24ste boek het hy nooit voltooi nie. Die merkwaardige eienskappe van die Kuifie-stories sluit in die sterk skepping van 'n gevoel van realiteit (danksy sy nougesette en verreikende navorsing), en sy kenmerkende *ligne claire* sketsmetode.

## Biografie 
Georges Remi is gebore in 1907 in Etterbeek, Brussel, België. Hy het nooit formele kunsopleiding ontvang nie. Hy begin om sy werk as *Hergé* te onderteken vanaf 1924. Hy het sy eerste strokiesverhaal in 1926 gepubliseer. Sy eerste Kuifie-storie verskyn as 'n strokiesprentreeks in *Le Petit Vingtième* op 10 Januarie 1929 en word voltooi op 8 Mei 1930. Kuifie, as karakter, is geïnspireer deur sy broer, Paul Remi, wat toe 'n offisier in die Belgiese weermag was.

In 1932 trou hy met Germaine Kieckens. Hulle het nooit kinders gehad nie en skei in 1975.

Die vroeë stories van Kuifie het verskyn teen die tempo van ongeveer een per jaar. Voor *Die blou lotus*, die vyfde storie in die reeks, het Hergé onverskillige en polities-verkeerde foute gemaak oor die lande wat Kuifie besoek het. As gevolg van sy vriendskap met 'n jong Chinese man, Sjang Sjonjen, raak hy nougeset om die plekke wat Kuifie besoek in sy verdere stories akkuraat uit te beeld. Die laaste drie stories het veel langer geneem om te verskyn (met vyf en nege jaar se verloop tussen die drie).

Hergé sterf op 3 Maart 1983 op die ouderdom van 75 weens komplikasies van leukemie, waaraan hy vir vele jare gely het.

## Sien ook 
* Die avonture van Kuifie vir 'n lys van die 24 boeke in die reeks.

## Bronnelys 
* 
* 
* 
*  
* 
* Pierre Sterckx (Textes) / André Soupart (Photos), *Hergé*. Collectionneur d'Art, Brussels/Belgium (Tournesol Conseils SA-Renaissance du Livre) 2006, 84 p.&nbsp;

## Eksterne skakels 
* Hergé – 'n mini-profiel en lewenslyn
* Ontdek Kuifie
Noord-Korea

**Noord-Korea** staan amptelik bekend as die **Demokratiese Volksrepubliek Korea** (Koreaans: 조선민주주의인민공화국, *Chosŏn Minjujuŭi Inmin Konghwaguk*) en is in Oos-Asië geleë, in die noordelike helfte van die Koreaanse Skiereiland. Noord-Korea is een van die laaste kommunistiese state in die wêreld en is bekend vir sy geharde Stalinistiese regering.

[duimnael|links|[Nasa-satellietbeeld van Noord-Korea]]
duimnael|links|Kaart van Noord-Korea
duimnael|links|Die Juche-toring in Pjongjang
In die suide grens Noord-Korea aan Suid-Korea, in die ooste aan die See van Japan (wat in Noord-Korea egter Oossee genoem word) en aan die Geelsee in die weste. Die twee lande wat tot 1946 verenig was, word deur 'n 248 kilometer lange 'gedemilitariseerde' sone verdeel. In die noorde grens Noord-Korea aan die Volksrepubliek China en Rusland. Dié grens word deur die riviere Tumen en Yalu gevorm.

Die Koreaanse Werkersparty is in beheer van die land, en meer as 80% van regeringsamptenary behoort aan dié party. Die staat word deur 'n ideologie gedryf wat bekend staan as juche, wat die selfvoorsiening van die volk nastreef en die volk as die subjek en meester van die sosiale rewolusie beskou. Mag is gesetel in die leierskap van die Koreaanse Werkersparty. Die leier van Noord-Korea is Kim Jong-il wat op sy beurt ook die leier van die Koreaanse Werkersparty en die weermag is. Kim Jong-il wat in Noord-Korea tot 'n kultusfiguur verhef is, het sy vader, Kim Il-sung, na sy dood in 1994 opgevolg. Ná die oorlede van Kim il-sung is hy deur sy seun Kim Jong-oen opgevolg.

Die Juche-ideologie is die grootste dryfkrag vir Noord-Korea se isolasie in die moderne wêreld. Die ekonomie het gestagneer deur die loop van die negentigerjare en het voedseltekorte in groot dele van die land veroorsaak. Noord-Korea is ook berug vir menseregteskendings wat spraakvryheid en bewegingsvryheid geweldig inperk.

Noord-Korea se internasionale verhoudinge is wankelrig. Reeds sedert die Korea-oorlog is dié land se verhouding met sy bure gespanne. Noord-Korea is tegnies gesproke nog in 'n oorlog met Suid-Korea gewikkel. In die sewentiger- en tagtigerjare was Noord-Korea betrokke by die ontvoering van Japannese en Suid-Koreaanse burgers.

## Verwysings 
## Bronnelys 
; Algemeen
*  
*  

## Eksterne skakels 
* NK News 
* Koreaanse Sentrale Nuusagentskap 
* Webtuiste van die Volksrepubliek van Noord-Korea
* Pyongyang Square Noord-Koreaanse nuusportaal.
* 'Naenara' Noord-Koreaanse webportaal.
Oeuvre

***Oeuvre*** (uitspraak: *û-wre*) is 'n leenwoord uit Frans wat verwys na die hele korpus van 'n kunstenaar se werk as 'n geheel.

Oeuvrepryse word op verskillende artistieke gebiede toegeken. Daar is byvoorbeeld oeuvrepryse vir skrywers en akteurs. So 'n prys word dan vir die somtotaal van die kunstenaar se werke toegeken, en nie slegs vir 'n enkele werk nie.

As voorbeelde:
* Die skrywer Chris Barnard ontvang in 1991 die Hertzogprys vir drama vir sy oeuvre.
* Deon Opperman ontvang in 2006 die Hertzogprys vir sy hele oeuvre.

## Sien ook 
* Bloemlesing, beste skrywes van 'n outeur of outeurs.
Alfa Romeo 33

320px|links|Alfa Romeo 33
Die **Alfa Romeo 33** was 'n kompakte motor wat tussen 1983 en 1995 deur Alfa Romeo gebou is.

Hierdie motor is in beginsel 'n evolusie van sy voorganger, die Alfasud.

Die Alfa 33 het 'n unieke plek in die geskiedenis van Alfa Romeo aangesien amper 1 miljoen van hierdie motors vervaardig is. Gedurende sy 11-jarige lewensduur is die bakvorm twee keer verander. Die Alfa Romeo 33 is vervang deur die Alfa Romeo 145 en Alfa Romeo 146.

## Eerste Generasie 
duimnael|links|Eerste generasie Alfa 33
Aanvanklik bekend as die Alfa 33 (Tipe 905), is hierdie 5-deur motor in 1983 bekendgestel en 'n stasiewa weergawe is die opvolgende jaar bekendgestel.
Dit was ontwerp deur Ermanno Cressoni van die Centro Stile Alfa Romeo terwyl die stasiewa deur Pininfarina ontwerp is.

Die Alfa Romeo 33 was bekend vir sy goeie hantering en kragtige "boxer"-enjin, maar ook bekend vir sy onbetroubare elektronika.

## Eksterne skakels 
* Alfa-webwerf
* 1968 Renuitslae 
* 1972 Resies Alfa vs. Ferrari
* Nederlandse Alfaklub met baie tegniese inligting

## Verwysings
Arachnofobie

duimnael|250px|Arachnofobie; die vrees vir  spinnekoppe.

**Arachnofobie** (vanaf die Grieks Αραχνοφοβία , wat 'n *vrees vir spinnekoppe beteken *), is die abnormale vrees vir spinnekoppe; 'n baie algemene fobie. Die vrees lyk ontoepaslik vir andere (en voel soms so vir die lyer self ook). Diegene met die vrees is geneig om ongemaklik te voel in 'n area waar spinnekoppe waarskynlik kan voorkom. 
## Teorieë van oorsake 
* Vroeëre spekulasie was dat die fobie ontstaan weens die graadverskil in voorkoms tussen die mens en die spinnekop, maar dit is bewys dat hierdie teorie nie water hou nie, deurdat daar baie ander lewensvorme is wat baie meer verskil van die menslike vorm en nie dieselfde graad of frekwensie van fobiese reaksie ontlok nie. 
* Nog 'n teorie het hom bemoei met die groot verskil in liggaamsgroote tussen mens en spinnekop; en die vinnige en onvoorspelbare manier waarop spinnekoppe beweeg. Daar is ook nie goeie navorsing om dié teorie te steun nie. 
* Nog 'n ander teorie behels dat die gevaarlikheid van sekere spinnekopspesies die rede vir die fobie is. 'n Probleem met die teorie is byvoorbeeld dat, tussen 1000 en 5000 persone per jaar sterf as gevolg van die steek van 'n skerpioen en ten spyte daarvan is 'n fobie vir skerpioene nie so algemeen is nie. 
* Die sterkste getuienis bestaan rondom die teorie dat die fobie 'n vorm van aangeleerde gedrag is. Die blootstelling aan 'n spinnekop (die neutrale gebeure) gaan gepaard met 'n kondisioneringsgebeure (soos die aanskoue dat 'n ouer daaroor ontsteld is) wat 'n gekondisioneerde emosionele effek tot gevolg het (in dié geval vrees en vermyding). Die volgende keer wat daar blootstelling is aan die spinnekop, wek die eens neutrale blootstelling nou vrees op, ten spyte daarvan dat die ouer afwesig kan wees en nie daar is om die onsteltenis te toon nie. 

## Behandeling 
* Die mees effektiewe behandeling teen arachnofobie is blootstellingsterapie, gebaseer op die beginsel dat blootstelling stadigaan die angs verminder (en die teenoorgestelde is ook waar: vermyding vermeerder die angs geassosieerd met die fobie)

## Sien ook 
* Angsversteurings
* Fobies 

## Eksterne skakel 
* Arachnofobie: Hoe om dit te behandel

## Bron 
Die artikel is losweg geskoei op
* *Arachnophobie* vanuit die Duitse Wikipedia, met 'n geringe bydrae vanaf
* *Arachnophobia* vanuit die Engelse Wikipedia.
C++

**C++** (uitgespreek "see plus plus") is 'n algemene doel programmeertaal met hoëvlak- en laevlakvermoëns. Dit is 'n statiese tipe, vryevorm, gewoonlik samesteltaal wat prosedureprogrammering, data-abstraksie, objek-georiënteerde programmering, en generiese programmering ondersteun. C++ word as 'n middel-vlak taal gesien. Dit beteken dat dit uit 'n kombinasie van hoë- en laevlakfaktore bestaan.

Bjarne Stroustrup het C++ in 1979 by Bell Laboratoriums in New Jersey ontwikkel as 'n verbetering op sy voorganger C en dit "*C with Classes*" gedoop. In 1983 is dit hernoem na C++.

## Voetnotas 
## Verwysings 
## Eksterne skakels
COBOL

**COBOL** (**COmmon Business Oriented Language**) is 'n hoëvlak programmeertaal wat die primêre besigheidsprogrammeertaal was op hoofraamrekenaars en minirekenaars. Dis 'n vertaalde taal en een van die eerste hoëvlak programmeertale.

COBOL het ontwikkel uit FLOWMATIC, 'n taal ontwikkel in die 1950's deur Grace Hopper vir die UNIVAC I.

Alle COBOL programme is in 4 afdelings ("division") georganiseer, wat: IDENTIFICATION, ENVIRONMENT, DATA, & PROCEDURE genoem word. Elke afdeling kan dan verder verdeel word in onderafdelings wat "section" genoem word. Elke "section" kan paragrawe bevat.

## Voorbeeld 
'n Eenvoudige COBOL-program:

```cobol
IDENTIFICATION DIVISION.
       PROGRAM-ID. hello-world.
       PROCEDURE DIVISION.
           DISPLAY "Hallo wêreld!"
           .
```
Charismatiese beweging

Die **Charismatiese beweging** is 'n frase wat gebruik word om 'n groep Christene binne denominasies wat glo in die Gawes van die Heilige Gees te beskryf.

Charismaties kom van die Griekse woorde *charis* en *charisma* wat verwys na die buitengewone/bonatuurlike gawes van die Heilige Gees.

In die vroeë tydperk van die beweging het hulle ook bekend gestaan as "neo Pentecostal", maar in die huidige tyd meer as die "charismatiese vernuwing" of die "charismatiese vernuwing beweging".

## Eksterne skakels 
Voorbeelde van Charismatiese Kerke in Suid-Afrika:
* Rhema Bible Church http://www.rhema.co.za
* Maranatha Community Church http://www.maranatha.org.za/
* Lewende Woord http://www.lewendewoord.co.za
* Doxa Deo http://www.doxadeo.co.za/
Trégor

links|100px|Drapeau du Trégor
regs|200px|Pays du Trégor
duimnael|200px|'n Jong dame dra die volksdrag van Trégor tydens 'n optog
**Trégor** (Bretons: "*Bro-Dreger*") is een van die nege historiese provinsies van Bretagne. Met sy ligging in die noordwestelike deel van Bretagne beslaan Trégor die westelike deel van die département Côtes-d'Armor en 'n klein gedeelte van die noordwestelike Finistère oos van Morlaix. Sy hoofstad is Tréguier. Die gebied behoort tot die histories Bretonssprekende weste van Bretagne; sy bewoners het oorspronklik die Tregoriese dialek as omgangstaal gebesig.

Die huidige Trégor bestaan uit 127 dorpe, met 'n totale oppervlak van 2&nbsp;251 vierkante kilometer en 'n bevolking van 192&nbsp;243 mense (1999).
Kaapse floraryk

Die **Kaapse floraryk**, ook **Capensis** genoem, is een van die ses Floraryke op aarde. Dit omvat die uiterste, suidwestelikste punt van Afrika (Suid-Afrika) en is deur 'n woestyngordel (uit die Karoo en Namibië) van die res van Afrika geskei. Dit is die kleinste van die floraryke, maar in verhouding met die oppervlakte is dit die mees soortryke floraryk. Dit trek elke jaar ontelbare botanici en plantevriende uit die hele wêreld aan. Die Kaapse floraryk is in 2004 as een van Unesco se wêrelderfenisgebiede gelys en in 2015 is die inskripsie uitgebrei.

Hoofsaaklik is vir die Kaapflora die buitengewoonlike *endemierykdom* te benadruk, wat heet, dat daar hier baie plante van 'n geslag of familie aanwesig is, wat alleen in die begrenste gebied aangetref word. Verder is daar ooreenkomste met die floraryke van Antarktika en Australië, Antarctis en Australis, vasstelbaar (hierdie gebiede wat vandag ver van mekaar af lê, het aan die einde van die Jura saam die kontinent Gondwanaland gevorm).

## Plantsoorte 
Ongeveer 10% van die totale plantesoort, na skatting 22&nbsp;000 botaniese soorte op aarde, vind hier hulle leefomgewing. Die veelsydige altyd groene plantegemeenskap van Capensis word fynbos genoem. Daaronder bevind hulle silwerboomgewasse, 100 proteasoorte, en nietemin 600 verskillende soorte van die ericageslag, asook talryke vleisetende plante.

Op Tafelberg in Kaapstad alleen is daar meer plantsoorte as byvoorbeeld in die hele Verenigde Koninkryk. Baie indrukwekkend en gelief by vakansiegangers is Namakwaland wat na die lentereën in 'n reëlregte blommemeer verander.

Talryke plante wat in hierdie gebied in die wild groei, word na Europa uitgevoer en is die uitgangspunt van baie telinge van geliefde tuinplante. Hiertoe behoort astersoorte, freesia's, pelargonia's, irisse, geraniums, strobloeme, en ander.

## Brande as bron van lewe 
Veldbrande speel 'n belangrike rol in die ekologie van die Kaapse Floraryk. Hulle is ook 'n rede waarom daar in droë streke weinig bos is. Enkele plante kiem pas na 'n brand, byvoorbeeld omdat ou plante nie meer die lig van die jonge plante ontneem nie. Daar word tans probeer deur doelgerigte brande vir die onderhoud van die natuur te sorg.

## Eksterne skakels